Luujauho

Luujauho on maaperän lannoitteena ja aiemmin myös kotieläinten kivennäisrehuna käytetty luista valmistettava jauhe. Teurastamoilta saatavat luut voidaan ensin keittää vedessä tai vesihöyryssä, jolloin rasva ja liima-aineet saadaan erilleen ennen luiden jauhamista. Toinen tapa rasvan erottamiseksi on käsitellä rouhittuja luita bensiinillä.Otavan iso tietosanakirja, Otava 1960–1965, hakusana luujauhot. 

Rehuluujauho sisältää pääasiassa trikalsiumfosfaattia Ca3(PO4)2 ja siinä on noin 32 prosenttia kalsiumia ja 14 prosenttia fosforia.Facta 2001, WSOY 1981–1987, , hakusana luujauhot. Lannoitteena luujauhoa on käytetty Etelä-Euroopassa vuosisatoja viiniköynnösten ja öljypuiden kasvun edistämiseen. Nykyisin luujauhoa käytetään mm. luomuviljelyssä yksinään tai osana luonnonmukaisia lannoiteseoksia, esimerkiksi verijauho-luujauhoseoksena. 

 Lähteet 

 Katso myös 

 Lihajauho

Luokka:Lannoitus
Luokka:Rehu